અમદાવાદના અમરાઇવાડી વિસ્તારમાં રહેતા હિતેશ મકવાણા અને અમેરિકાની ટેમિલીના તાજેતરમા થયેલા લગ્નથી વળી એક વખત સાબિત થયું હતું કે પ્રેમને કોઈ સીમાડા નડતા નથી. 23 વર્ષનો હિતેશ માત્ર બાર ધોરણ ભણ્યો છે. અને તેને સોશ્યલ સાઇટ દ્વારા અમેરિકન 41 વર્ષીય ટેમિલી સાથે પ્રેમ થઇ ગયો છે. ટેમિલી જ્યાં સુપરફાસ્ટ ઇગ્લિંશ બોલે છે ત્યાં જ હિતેશ માંડ માંડ અંગ્રેજી બોલી શકે છે. જોકે આ ભાષાના બંધનો આ યુગલને નડ્યા નહીં. ટેમિલી અમેરિકાથી હિતેષ સાથે લગ્ન કરવા અમદાવાદમાં આવી ગઈ. થોડા દિવસ પહેલા જ આ યુગલે ચોટીલા મંદિરમાં ત્યાર બાદ કોર્ટમા રજિસ્ટર્ડ મેરેજ કરી લીધા છે. વળી, ટેમિલીને ભારતીય જમવાનું બનાવતા આવડે છે. જો કે ટેમલી અને હિતેશ લગ્ન બાદ થોડો સમય અમેરિકા જશે અને પછી પાછા ભારત આવશે.